hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu en hu en hu en hu en hu en hu en hu en hu en hu en hu en hu en hu en hu en hu en hu hu hu hu hu hu hu hu hu hu hu hu hu en hu en hu hu hu hu en en hu hu en hu hu hu hu hu hu hu en hu hu hu en hu hu en hu en hu en en hu hu hu hu pl hu hu hu hu hu hu hu hu hu hu hu hu hu
Humán közszolgáltatásokban dolgozók lakhatási támogatása - pályázat
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
Humán közszolgáltatásokban dolgozók lakhatási támogatása - pályázat
Pályázat humán közszolgáltatásokban dolgozó szakemberek számára, foglalkoztatáshoz kapcsolódó lakhatási támogatás elnyeréséhez.
Jászberény Városi Önkormányzat pályázatot hirdet az EFOP-1.5.3-16-2017-00019 számú „Humán szolgáltatások fejlesztése a Jászberényi kistérségben” című projekt keretében a humán közszolgáltatásokban dolgozó szakemberek számára foglalkoztatáshoz kapcsolódó lakhatási támogatás elnyeréséhez
A lakhatási támogatás célja, a humán szolgáltatásokban dolgozó szakemberek megtartása, valamint a hiányzó szakemberek foglalkoztatásának elősegítése érdekében a Jászberényben élő vagy letelepedni szándékozó szakemberek lakhatáshoz kapcsolódó kiadásainak támogatása. A lakhatási támogatás a pályázó által lakott lakás fenntartásához kapcsolódó rendszeres kiadások viseléséhez nyújtott pénzbeli támogatás, amely elsősorban a villanyáram, víz- és gázfogyasztás, távhőszolgáltatás, közös költség, szemétszállítási-, bérleti vagy albérleti díj valamint lakáscélú hitel kifizetéséhez, a tüzelőanyag megvásárlásához használható fel.
A lakhatási támogatás által azok a köznevelés, egészségügy, közművelődés, közigazgatás, szociális szakterületen és egyéb humán szolgáltatási ágazatban dolgozó, vagy ott elhelyezkedni kívánó pályázók részesülhetnek támogatásban, akik a településen lévő szakemberhiányt enyhítik munkájukkal, valamint rendelkeznek a munkáltatójuk ajánlásával a foglalkoztatáshoz kötődő lakhatási támogatás igényléséhez.
A lakhatási támogatás feltétele, hogy a pályázó jászberényi állandó vagy ideiglenes lakcímmel rendelkezzen (vagy vállalja, hogy a lakhatási támogatás kezdetének időpontjától már jászberényi lakcímmel fog rendelkezni) és Jászberény közigazgatási területén működő munkáltatónál humán közszolgáltatások nyújtására irányuló munkakörben foglalkoztatási jogviszonnyal rendelkezik vagy fog rendelkezni a támogatási szerződés megkötésének időpontjától.
A pályázatban való részvétel további feltétele annak vállalása, hogy az EFOP-1.5.3-16-2017-00019 kódszámú projekt rendezvényein, programjain, fórumain a Pályázó aktívan részt vesz (pl. egészségnevelési, fejlesztési programok, sportválasztó rendezvények, koncertek, előadások).
A pályázattal elnyerhető támogatás összege havi bruttó 50.000.- Ft, amely 12 hónapon keresztül, 2021. szeptember hó 01. napjától 2022. augusztus hó 31. napjáig kerül folyósításra A felhívás alapján a támogatásban részesített szakemberek száma maximálisan 20 fő.
A pályázat benyújtása a Felhívás 1. számú mellékletét képező adatlap benyújtásával és a szükséges mellékletek csatolásával történik, amely letölthető a www.jaszbereny.hu és a www.jaszkoz.hu internetes oldalakról, vagy elektronikusan kérhető Hamar Katalin szakmai vezetőtől a hamark@jaszbereny.hu címről.  A pályázattal kapcsolatban érdeklődni az alábbi telefonszámon lehet: 06 57/ 505-730.
A pályázati dokumentáció postai úton nyújtható be az alábbi címre: Jászberény Városi Önkormányzat 5100 Jászberény, Lehel vezér tér 18. A borítékra kérjük ráírni: EFOP-1.5.3-16- 2017-00019 „Lakhatási támogatás”.
A pályázatok postára adásának határideje: 2021. augusztus hó 09.
A lakhatási támogatásokra irányuló pályázatok tartalmi értékelését a Jászberény Városi Önkormányzat Képviselő-testülete által választott 3 fős munkacsoport végzi el. A munkacsoport a pályázatok beérkezésétől számított 10 napon belül vizsgálja a jogosultsági feltételek meglétét, valamint értékeli és rangsorolja a beérkezett pályázati anyagokat a Felhívás 3. számú melléklete szerinti értékelési szempontrendszer szerint. A lakhatási támogatás odaítéléséről a munkacsoport javaslata alapján a Humán, Jogi és Közrendi Bizottság dönt. A döntést követően a lakhatási támogatást elnyerőkkel az önkormányzat 2021. augusztus hó 31. napjáig megállapodást köt, amely tartalmazza a juttatás részletes feltételeit és elszámolásának rendjét, illetve az adatokban bekövetkező változás bejelentésének kötelezettségét is. A pályázatot elnyert munkavállaló részére a szerződés megkötése után minden hónap 15. napjáig utalásra kerül a támogatás összege.
A pályázat benyújtását követően hiánypótlásra nincs lehetőség!
A pályázati  dokumentáció  része a Pályázó által elkészített „Motivációs levél”, amely a szakmai értékelés egyik meghatározó dokumentuma. Az értékelés során a Pályázó Jászberény városhoz kötődése, valamint a közösségért végzett eddigi, valamint a jövőben tervezett közösségi tevékenysége kerül pontozásra. A „Motivációs levél”  maximális terjedelme 3 A/4-es oldal. A javasolt betűtípus: Times New Roman, a javasolt betűméret: 12., sorköz: 1,5.
A pályázat kötelező mellékletei:
-  Kitöltött, aláírt pályázati adatlap, és hozzá kapcsolódó nyilatkozatok (pályázati felhívás mellékletei);
- Munkaszerződés, kinevezés, megbízási szerződés vagy ezek megkötésére irányuló munkáltatói szándéknyilatkozat;
- Személyazonosító igazolvány, lakcímét igazoló igazolvány másolata;
- A Pályázó munkáltatójának a Felhívás 2. számú melléklete szerinti ajánlása;
- A Pályázó által lakott lakás fenntartási költségeit igazoló közüzemi számlák tulajdonosi jogviszony esetén) vagy érvényes lakásbérleti vagy albérleti szerződés, bérlői jogviszony esetén;
- 16. életévét betöltött, de még tanuló gyermek esetében tanulói/hallgatói jogviszony igazolása;
- a pályázóval egy háztartásban élő munkavállalók, munkaviszonyából, más foglalkoztatási jogviszonyból (például közfoglalkoztatási jogviszony) származó jövedelmének igazolása, munkáltatói jogviszony igazolás és jövedelemigazolás formájában. A jövedelemigazolásnak tartalmaznia kell az utolsó ledolgozott hónapban kapott jövedelmet nettó és bruttó összegben;
- társas és egyéb vállalkozásból, őstermelői illetve szellemi és más önálló tevékenységből származó jövedelem igazolása;
- táppénz, gyermekgondozási támogatások, GYES, GYED, CSED, családi pótlék stb. utolsó csekkszelvény másolata, az összes gyermekre vonatkozóan;
- tartós beteg, vagy rokkant személy esetén igazolás és a támogatásról, csekkszelvény vagy másolat csatolása;
- nyugellátás és egyéb nyugdíjszerű rendszeres szociális ellátások hivatalos igazolása és a kapott támogatási összeg csekkszelvényének másolata;
- önkormányzat, járási hivatal és munkaügyi szervek által folyósított ellátások összegének igazolása.
Nem részesíthető lakhatási támogatásban a Pályázó, amennyiben:
a Pályázóval közös háztartásban élők egy főre jutó havi nettó jövedelme, egyedül élő Pályázó esetén nettó jövedelme meghaladja a mindenkori minimálbér nettó összegének két és félszeresét (267.600 Forint)
a lakásába albérlőt fogadott be,
nem tartózkodik életvitelszerűen a lakásában,
aki az általa lakott lakásán felül beköltözhető, vagy bérbeadás útján hasznosított másik lakással rendelkezik.
A lakhatási támogatást Jászberény Városi Önkormányzat 12 hónap határozott időtartamra szóló támogatási szerződés útján biztosítja. A pályázók havi bruttó 50.000 Ft támogatásban részesülnek, amely havonta kerül folyósításra a pályázó által megjelölt bankszámlaszámra minden hónap 15. napjáig.
A támogatási szerződés tartalmazza:
- a szerződő felek azonosító adatait;
- a Humán, Jogi és Közrendi Bizottság támogatásról hozott döntésének megjelölését;
- a támogatottat terhelő kötelezettségeket, mely szerint a támogatásban részesülő a támogatás folyósítása alatt aktívan részt vesz a projekt keretein belül megvalósuló tevékenységekben;
- a szerződésben vállalt kötelezettségek nem teljesítése esetén alkalmazandó jogkövetkezményeket, és a támogatás visszafizetésére vonatkozó szabályokat;
- a támogatott arra vonatkozó nyilatkozatát, hogy nevét az Önkormányzat nyilvánosságra hozhatja;
- a szerződésben vállalt kötelezettségek nem teljesítése esetén alkalmazandó jogkövetkezményeket és a támogatás visszafizetésére vonatkozó szabályokat;
A támogatási szerződés mellett, a nyertes pályázó számára kötelező az „ESZA kérdőív” kitöltése, melyre a szerződés aláírását követően kerül sor. Ezen kérdőív, valamint a hozzá tartozó kitöltési útmutató megtekinthető a www.palyazat.gov.hu oldalon:
„ESZA kérdőív 16 év és feletti résztvevők esetén”: https://www.palyazat.gov.hu/doc/4379-„
Kitöltési útmutató az ESZA kérdőívhez”: https://www.palyazat.gov.hu/doc/4379
A Pályázó, a pályázat benyújtásával egyidejűleg nyilatkozik arról, hogy a 4. számú melléklet szerinti adatkezelési tájékoztatóban foglaltakat megismerte és elfogadja, továbbá hozzájárul ahhoz, hogy a benyújtott pályázatban megadott személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik során kezeljék, valamint, hogy a támogatás elnyerése esetén a nevét Jászberény Városi Önkormányzat nyilvánosságra hozza. A pályázat benyújtásával a Pályázó hozzájárul, hogy a Jászberény Városi Önkormányzat, a pályázat megvalósítása során a Közreműködő Szervezet és az Irányító Hatóság feladatait ellátó Emberi Erőforrások Minisztériuma a pályázat megvalósításától számított 10 évig a személyes adatait a pályázat megvalósulásának dokumentálása céljából kezeljék. A Pályázó hozzájárul továbbá ahhoz, hogy sikeres pályázat esetén a pályázóról a lakhatási támogatáshoz kapcsolódó nyilvános rendezvény alkalmával kép-és/vagy hangfelvétel készüljön, és azokat a Jászberény Városi Önkormányzat a projekttel kapcsolatos kommunikációs tevékenységével összefüggésben (sajtóközlemények, sajtóhírek, közösségi médiában történő megjelenés, projekt kiadvány, stb.) felhasználja, nyilvánosságra hozza.
Jászberény, 2021. június 01.
A lakhatási támogatás pályázathoz szükséges adatlap (1.sz. melléklet), Munkáltatói ajánlás (2.sz. melléklet), Értékelés pontrendszere (3.sz. melléklet), valamint az Adatkezelési tájékoztató (4.sz. melléklet) - egyben - az alábbi linkről letölthető:
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik